Diari Oficial de la Generalitat Valenciana


Sumari del DOGV 3110, del 29-10-1997 (1997/11095)

RESOLUCIÓ de 2 d'octubre de 1997, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desplegament de projectes de compensació educativa en centres privats concertats que imparteixen ensenyaments de règim general d'Educació Infantil, Primària i primer cicle de l'Educació Secundària Obligatòria, corresponents al primer quadrimestre del curs 1997/98.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11471


Organisme emissor
:   Conselleria de Cultura, Educació i Ciència

Tipus de document
:   Resolució

3622 RESOLUCIÓ de 2 d'octubre de 1997, de la Direcció General d'Ordenació i Innovació Educativa i Política Lingüística, per la qual es resol el concurs públic d'ajudes per al desplegament de projectes de compensació educativa en centres privats concertats que imparteixen ensenyaments de règim general d'Educació Infantil, Primària i primer cicle de l'Educació Secundària Obligatòria, corresponents al primer quadrimestre del curs 1997/98. [97/X11013]
  
Per l'Ordre de 22 de juliol de 1997, de la Conselleria de Cultura, Educació i Ciència es va convocar un concurs públic d'ajudes per al desplegament de projectes de compensació educativa en centres privats concertats que impartesquen ensenyaments de règim general d'Educació Primària i primer cicle de l'Educació Secundària Obligatòria, per al primer quadrimestre del curs escolar 1997/98 (DOGV núm. 3.061, de 21 d'agost).
  
Després d'haver examinat les sol·licituds d'ajudes presentades i la documentació assenyalada com a preceptiva en la base tercera de l'annex I de la citada ordre, i vista la proposta de concessió i denegació de les ajudes que eleva la comissió creada a aquest efecte, en compliment del que preceptua la base sisena de l'esmentada ordre de convocatòria.
  
De conformitat amb la disposició final primera i la base setena, punt 1, de l'Ordre de 22 de juliol de 1997, i amb el contingut del Decret 261/1995, de 29 d'agost, del Govern Valencià, pel qual s'estableix el Reglament Orgànic i Funcional de la Conselleria de Cultura, Educació i Ciència, la Direcció General d'Ordenació i Innovació Educativa i Política Lingüística, per delegació del conseller de Cultura, Educació i Ciència, resol:
  
Primer
  
Aprovar, per al primer quadrimestre del curs escolar 1997/98, el desplegament o pròrroga dels projectes de compensació educativa dels centres privats concertats que impartesquen ensenyaments de règim general d'Educació Primària i primer cicle de l'Educació Secundària Obligatòria, que figuren en l'annex.
  
Segon
  
Concedir als esmentats centres, per al primer quadrimestre del curs escolar 1997-98, les ajudes econòmiques que figuren en l'annex, a fi de fer possible el desplegament dels projectes aprovats.
  
Tercer
  
El pagament d'aquestes subvencions es realitzarà a càrrec de la dotació pressupostària de la línia de subvenció 4,15 de la secció, servei i programa 22.05.719.52 d'Ordenació i Innovació Educativa i Formació del Professorat del Pressupost de la Generalitat Valenciana per a 1997, d'acord amb el que preveu l'article segon, punt 1 de l'esmentada ordre.
  
Quart
  
La justificació per part dels beneficiaris de les citades ajudes i el règim de pagament d'aquestes s'hauran de realitzar d'acord amb el que estableix la base vuitena de l'Ordre de 22 de juliol de 1997.
  
De conformitat amb el que preveu l'apartat 4 de la base vuitena de l'Ordre de22 de juliol de 1997, el termini de què disposaran els beneficiaris per a justificar davant la Direcció General d'Ordenació i Innovació Educativa i Política Lingüística la subvenció corresponent al primer quadrimestre del curs escolar 1997/98 finalitzarà el dia 5 de desembre de 1997. En cas que no es presente la justificació en el termini indicat, el beneficiari perdrà el dret a la subvenció.
  
Cinqué
  
D'acord amb l'apartat segon, punt 2, de l'Ordre de 22 de juliol de 1997, les ajudes per a la resta del curs 1997/98 estaran condicionades a l'existència de crèdit pressupostari suficient en la Llei de Pressupostos de la Generalitat Valenciana per a l'exercici 1998.
  
DISPOSICIÓ FINAL
  
Contra aquesta resolució, que posa fi a la via administrativa, es podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de la seua publicació en el Diari Oficial de la Generalitat Valenciana, de conformitat amb el que estableix l'article 58.1 de la Llei Reguladora de la Jurisdicció Contenciosa Administrativa.
  
La interposició d'aquest recurs requerirà la comunicació prèvia a l'òrgan que va dictar l'acte, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 d'octubre de 1997.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
AnNEX
  
Relació de projectes de compensació educativa
  
en centres privats concertats aprovats
  
 Quantitats
  
Codi Centre Localitat assignades
  
Alicante
  
48962353 Casa Larga Alacant 1.861.242
  
26601508 Natzaret Alacant 2.737.123
  
82854640 La Presentación Alcoi 2.014.528
  
86088104 Hogar Infant. Santa Ana Alcoi 131.384
  
05308350 San José Obrero Orihuela-R. Bonanza 2.693.329
  
Valencia
  
88630575 Jesús Obrero Gandia 153.282
  
38367331 Santa Cruz Mislata 1.283.167
  
21092714 Madre Petra Torrent-Vedat 131.384
  
15383348 Jesús Maria-Fuensanta València 788.295
  
73193434 Niño Jesús València 1.313.823
  
18293064 Ntra. Sra. Desamparados València 131.382
  
06488165 Santa Magdalena Sofia València 131.382